Public procurement notice: Contract Notice
Published: 2024-12-06
Region: EL304
Contract type: Services
Procedure: Open procedure
CPV classification: 72000000 | 72260000: Software-related services | 72300000 | 80533100
Estimated value: 770000 EUR
Submission deadline: 2025-01-14
Award criteria: quality, price
EU fund: eu-funds

Technical requirements: Η παρούσα σύμβαση αποτελεί το Υποέργο 5 του Έργου «Ανάπτυξη του θεσμού, της υποδομής, των δυνατοτήτων και ικανοτήτων για τη διακυβέρνηση δεδομένων του δημοσίου, τη διάθεση τους για επανάχρηση και την παροχή σχετικών υπηρεσιών σε δημόσιο και ιδιωτικό τομέα, στην Ελλάδα- Α Φάση» (ΟΠΣ ΤΑ 5158667), το οποίο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0»
Η σύμβαση αφορά στη δημιουργία υποδομής στρατηγικής ευφυίας από πληροφορίες, δημόσια δεδομένα και δείκτες για την υποστήριξη των ασκούντων πολιτική, της επιχειρηματικής και της ερευνητικής κοινότητας. 
Μέσω της νέας υποδομής, και με βάση τις αρμοδιότητες και το θεσμικό ρόλο του ΕΚΤ, θα παρέχονται υπηρεσίες α) Παρατηρητηρίου Δεικτών Ψηφιακής Μετάβασης (ΨΜ) για την καταγραφή και τη μέτρηση της επίτευξης στόχων της Ελλάδας σε συνάρτηση με στοχοθέτηση της ΕΕ και συγκριτικά με λοιπές χώρες, β) διαμοιρασμού και  αξιοποίησης των διαθέσιμων ανοικτών δεδομένων του ΕΚΤ, γ) ανταλλαγής Δημόσιων Δεδομένων, με έμφαση σε δεδομένα ΨΜ, με δυνατότητα υποστήριξης πολλαπλών τρόπων συνεργασίας με τους φορείς – παρόχους αλλά και τους συνδρομητές/χρήστες των δεδομένων, τόσο σε επίπεδο επιχειρησιακής προσέγγισης όσο και τεχνολογικής.
Σε τεχνολογικό επίπεδο, η πλατφόρμα θα έχει τη δυνατότητα να συλλέξει τα παρεχόμενα δεδομένα /δείκτες με ασφαλή τρόπο αξιοποιώντας αυτοματοποιημένες και συστημικές μεθόδους διαλειτουργικότητας. Επιπρόσθετα, η Πλατφόρμα θα υποστηρίζει ροές σχετικές με τις προδιαγραφές οργάνωσης, προτυποποίησης, τυπολογίας και σημασιολογίας δεδομένων και μεταδεδομένων που θα αναπτυχθούν από το ΕΚΤ στο πλαίσιο του Υποέργου 4 του Έργου και που πρέπει να πληρούνται για τους σκοπούς της διασύνδεσης των δεδομένων και της διαλειτουργικότητας της πληροφορίας. 
Για το σκοπό αυτό, στο αντικείμενο του παρόντος Υποέργου περιλαμβάνεται ο εκσυγχρονισμός/ αναβάθμιση των τεχνολογικών εφαρμογών και συστημάτων που χρησιμοποιούνται σήμερα για τη διενέργεια από το ΕΚΤ των ευρωπαϊκών στατιστικών ερευνών έτσι ώστε να διασφαλισθεί η συμβατότητα με το πλαίσιο διακυβέρνησης και ανταλλαγής δεδομένων που θα αναπτυχθεί στο Υποέργο 4.
Κατά τον σχεδιασμό των παρεχόμενων υπηρεσιών της πλατφόρμας, θα πρέπει να προβλεφθεί ο τρόπος διασύνδεσης και αξιοποίησης του υφιστάμενου συστήματος διαχείρισης διαθέσιμων στατιστικών δεδομένων του ΕΚΤ (Data HUB) ως προς την αρχιτεκτονική, τις υποδομές, την τεχνογνωσία του ανθρώπινου δυναμικού του, τα εργαλεία και τις υφιστάμενες πλατφόρμες.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων, η καταλληλότητα άσκησης επαγγελματικής δραστηριότητας θα πρέπει να καλύπτεται από όλα τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν, επί ποινή αποκλεισμού, μέσο γενικό ετήσιο κύκλο εργασιών των τριών (3) τελευταίων διαχειριστικών χρήσεων (2021, 2022 και 2023) ίσο ή μεγαλύτερο με το 150% του προϋπολογισμού του υπό ανάθεση έργου (μη συμπεριλαμβανομένου ΦΠΑ).
Σε περίπτωση που ο υποψήφιος Ανάδοχος δραστηριοποιείται για χρονικό διάστημα μικρότερο των τριών διαχειριστικών χρήσεων, τότε ο μέσος γενικός ετήσιος κύκλος εργασιών για όσες διαχειριστικές χρήσεις δραστηριοποιούνται, θα πρέπει να είναι ίσος ή μεγαλύτερος από το 150% του προϋπολογισμού του έργου (μη συμπεριλαμβανομένου ΦΠΑ).
Στην περίπτωση ένωσης οικονομικών φορέων, η παραπάνω απαίτηση μπορεί να καλύπτεται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για το παρόν έργο, οι οικονομικοί φορείς πρέπει να διαθέτουν κατάλληλα τεκμηριωμένη και αποδεδειγμένη εμπειρία στην υλοποίηση του αντικειμένου της παρούσας. Ειδικότερα, οι υποψήφιοι (ή σε περίπτωση ένωσης/κοινοπραξίας εταιρειών αθροιστικά τα μέλη της ένωσης/ κοινοπραξίας)  απαιτείται:
Α) Όσον αφορά στην τεχνική ικανότητα για την παρούσα διαδικασία σύναψης σύμβασης, οι οικονομικοί φορείς, αυτόνομα ή ως μέλη ένωσης, απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα και τεχνογνωσία σε έργα αντίστοιχου ή συναφούς μεγέθους, περιεχομένου και απαιτήσεων με το προς ανάθεση έργο. Συγκεκριμένα απαιτείται οι οικονομικοί φορείς, κατά τα τελευταία τρία (3) έτη έως και πριν την καταληκτική ημερομηνία υποβολής των προσφορών να έχουν ολοκληρώσει επιτυχώς συνολικά τουλάχιστον τις κάτωθι συμβάσεις:
i.	Μία (1) τουλάχιστον σύμβαση που να περιλαμβάνει τη συλλογή, επεξεργασία και διάθεση δεδομένων από τρίτα συστήματα μέσω κεντρικής διαδικτυακής πύλης   
ii.	Μία (1) τουλάχιστον σύμβαση που να περιλαμβάνει την ανάπτυξη συστήματος Επιχειρηματικής Ευφυίας (BI) για παραγωγή αναφορών και προβολή δεδομένων σε ενιαίο Dashboard
iii.	Μία (1) τουλάχιστον σύμβαση με αντικείμενο την υλοποίηση μιας πλατφόρμας διακυβέρνησης ή διαχείρισης δεδομένων  από τρίτες πηγές 
Τα παραπάνω έργα θα πρέπει να καλύπτουν τις ακόλουθες επιπλέον προϋποθέσεις: 
1.	Μια σύμβαση μπορεί να καλύπτει ταυτόχρονα περισσότερες της μίας από τις παραπάνω κατηγορίες. 
2.	Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
3.	Το άθροισμα της συμβατικής αξίας των ανωτέρω έργων να είναι τουλάχιστον το 100% της αξίας της σύμβασης.
Β) Όσον αφορά στην επαγγελματική ικανότητα για την παρούσα διαδικασία σύναψης σύμβασης, ο υποψήφιος πρέπει να διαθέτει ανθρώπινο δυναμικό ικανό να φέρει εις πέρας επιτυχώς τις απαιτήσεις της σύμβασης σε όρους απαιτούμενης εξειδίκευσης, επαγγελματικών προσόντων και εμπειρίας, ήτοι να συστήσει Ομάδα Έργου αποτελούμενη τουλάχιστον από τα ακόλουθα Στελέχη, με την ακόλουθη σύνθεση και τα ακόλουθα προσόντα:
●	Υπεύθυνος Έργου
o	Πτυχίο ανώτατης εκπαίδευσης Πληροφορικής και μεταπτυχιακό τίτλο σπουδών στην Πληροφορική
o	Τουλάχιστον δεκαπενταετή εμπειρία στον χώρο των σύνθετων έργων πληροφορικής
o	Τουλάχιστον πενταετή αθροιστική εμπειρία στην υλοποίηση έργων συλλογής, επεξεργασίας και οπτικοποίησης δεδομένων
o	Εμπειρία σε ρόλο ευθύνης (Συντονιστής, Διευθυντής Έργου, Υπεύθυνος Έργου) σε τουλάχιστον ένα (1) έργο συνολικού Π/Υ άνω του 40% του προϋπολογισμού του υπό προκήρυξη έργου (χωρίς ΦΠΑ)
●	Έμπειρος Μηχανικός Πληροφορικής (2 άτομα)
o	Πτυχίο ανώτατης εκπαίδευσης στον τομέα της Πληροφορικής 
o	Τουλάχιστον δεκαετή εμπειρία στον τομέα της Πληροφορικής.
o	Τουλάχιστον πενταετή αθροιστική εμπειρία στον σχεδιασμό και την υλοποίηση έργων Πληροφορικής.
●	Μηχανικός Πληροφορικής (2 άτομα)
o	Πτυχίο ανώτατης εκπαίδευσης στον τομέα της Πληροφορικής 
o	Τουλάχιστον πενταετή εμπειρία στον τομέα της Πληροφορικής.
o	Τουλάχιστον τριετή αθροιστική εμπειρία στην υλοποίηση έργων συλλογής, επεξεργασίας και οπτικοποίησης δεδομένων
●	Υπεύθυνος Ανάλυσης και Σχεδίασης Πληροφοριακών Συστημάτων (1 άτομο)
o	Πτυχίο ανώτατης εκπαίδευσης στον τομέα της Πληροφορικής
o	Τουλάχιστον πενταετή επαγγελματική εμπειρία σε ανάλυση και μοντελοποίηση απαιτήσεων πληροφοριακών συστημάτων,
o	Τουλάχιστον τριετή αθροιστική εμπειρία στην υλοποίηση έργων συλλογής, επεξεργασίας και οπτικοποίησης δεδομένων
●	Ειδικός σε θέματα ανάπτυξης web εφαρμογών (2 άτομα):
o	Τουλάχιστον τριετή αθροιστική εμπειρία στην υλοποίηση έργων σε μια ή περισσότερες περιοχές:
▪	Υλοποίηση WEB εφαρμογών,
▪	Τεχνολογίες WebServices,
▪	Web interface design
●	Ειδικός σε Επιχειρησιακή Ευφυία (1 άτομο)
o	Πτυχίο ανώτατης εκπαίδευσης 
o	Τουλάχιστον τριετή γενική επαγγελματική εμπειρία.
o	Τουλάχιστον διετή αθροιστική εμπειρία στην υλοποίηση έργων συλλογής, επεξεργασίας και οπτικοποίησης δεδομένων
o	Πιστοποίηση σε εργαλείο Επιχειρησιακής Ευφυίας (BI)
●	Εμπειρογνώμονες (1 έως 3 άτομα)
o	Πτυχίο ανώτατης εκπαίδευσης σε Πληροφορική με μεταπτυχιακό και διδακτορικό τίτλο σπουδών
o	Τουλάχιστον δεκαπενταετή γενική επαγγελματική εμπειρία.
o	Εξειδικευμένη εμπειρία που αποδεικνύεται  από τη συμμετοχή σε αντίστοιχα έργα, ώστε να καλύπτονται αθροιστικά όλες οι ακόλουθες θεματικές περιοχές (τουλάχιστον πενταετή αθροιστική εμπειρία σε μια θεματική περιοχή):
▪	Ασφάλεια πληροφοριακών συστημάτων και πληροφοριών
▪	Διαλειτουργικότητα πληροφοριακών συστημάτων
▪	Συλλογή και οπτικοποίηση δεδομένων σε ενιαία περιβάλλοντα
Ένας Εμπειρογνώμονας μπορεί να καλύπτει μία ή περισσότερες από τις ανωτέρω θεματικές περιοχές.
Σημειώνεται ότι με τον όρο «αθροιστική εμπειρία» νοείται η συνολική εμπειρία του στελέχους στην εκάστοτε θεματική περιοχή που ζητείται ανωτέρω κα η οποία υπολογίζεται προσθέτοντας τη διάρκεια κάθε έργου στο οποίο έχει συμμετάσχει.
Οι οικονομικοί φορείς για την παρούσα διαδικασία σύναψης σύμβασης οφείλουν να διαθέτουν, επί ποινή αποκλεισμού:
• σύστημα διαχείρισης ποιότητας κατά ISO 9001:2015, στο σχεδιασμό/μελέτη, ανάπτυξη και εγκατάσταση/υλοποίηση εφαρμογών λογισμικού
• σύστημα διαχείρισης ασφάλειας πληροφοριών κατά ISO 27001:2013, στο σχεδιασμό/μελέτη, ανάπτυξη και εγκατάσταση/υλοποίηση εφαρμογών λογισμικού 
• σύστημα υπηρεσιών διαχείρισης της τεχνολογίας πληροφορικών κατά ISO 20000-1:2018 στην ανάπτυξη ολοκληρωμένων πληροφοριακών συστημάτων
Τα ως άνω πιστοποιητικά θα πρέπει να έχουν εκδοθεί από φορέα διαπιστευμένο από το ΕΣΥΔ ή από διεθνώς διαπιστευμένο φορέα, και να είναι σε ισχύ.
Δεν επιτρέπεται η στήριξη στην ικανότητα τρίτων για την εκπλήρωση της συγκεκριμένης απαίτησης.
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη – μέλη, σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.